laion/Wikipedia-Exotic huggingface dataset:
מרי ג'יין ניויל

מרי ג'יין ניויל, באנגלית: Mary Jane Newill (1860–1947) הייתה ציירת, רוקמת, מורה, מאיירת ספרים ומעצבת ויטראז'ים אנגלייה. היא הייתה קשורה לתנועת האמנויות והאומנות. ניויל הייתה חברה בקבוצת בירמינגהם, קבוצה לא רשמית של אמנים ואומנות שעבדה בברמינגהם, אנגליה. מרי ג'יין ניויל נולדה בשרופשייר, אנגליה בשנת 1860. היא למדה בבית הספר לאמנות בברמינגהם בשנות ה-80 וה-90. עמיתיה כללו את צ'ארלס מארץ' גיר, סידני מטיארד והנרי פיין. היא זכתה במלגת ג'ון סקירו רייט בשנת 1880, ניויל המשיכה את לימודיה בפריז. היא חזרה לבירמינגהם ונשכרה ללמד רקמה ועיצוב בבית הספר לאמנות בבירמינגהם ב-1892, תפקיד אותו מילאה עד 1919. בשנת 1893, הוצג הוויטראז׳ שלה Newill's Babes in the Woods - באגודת התערוכות השנתית של Arts and Crafts בלונדון, זה היה עיצוב הוויטראז' השני של אמנית אישה שהוצג, והראשון של אישה שהפכה מאוחר יותר לאמנית מסחרית מצליחה. הציור שימש מאוחר יותר את כריסטופר וואל כהמחשה במדריך רב ההשפעה שלו: עבודת זכוכית צבעונית (1905). הרישומים של ניויל דומים לעבודותיו של המנטור שלה, סלווין אימג'. "אף שעבודות הוויטראז' שלה לאחר מכן התפתחו בדרכים מעניינות ומקוריות, היא תמיד שמרה על הדים של הפשטות הגרפית של אימג' ברישום." לניויל היה סטודיו משלה במרכז ברמינגהם עד 1906, בתקופה שבה היו מעט נשים שעבדו במקצוע. היא הייתה מעצבת באגודה לאמנויות שימושיות וחברה בקבוצת בירמינגהם ובאגודה לתערוכות אומנויות ואמנות. רוב עבודות הוויטראז' שלה הוזמנו ונרכשו עבור מגורים פרטיים. שתי דוגמאות פומביות ליצירתה הן חלון בקפלת סנט מרי וכנסיית סנט אמברוז באדגבסטון, וחלון בכנסיית וורוקורדין בשרופשייר. רקמה של ניויל ותלמידיה הוצגה בתערוכה הבינלאומית של 1906 בקרייסטצ'רץ', ניו זילנד. כמה מפרויקטי הרקמה שלה הוזמנו עבור כנסיות. דוגמאות לעבודות רקמה שלה נמצאות באוספים של מוזיאון ויקטוריה ואלברט ושל המוזיאון והגלריה לאמנות ברמינגהם. מדיה וקבצים בנושא מרי ג'יין ניויל בוויקישיתוף כתבי מרי ג'יין ניויל בפרויקט גוטנברג (באנגלית) "Rediscovered 100 year-old Arts and Crafts embroidery on view at All Saint's Church, Witley, Sundays 30 October and 6 November" Cormack, Peter (2015). Arts and Crafts Stained Glass. Paul Mellon Centre. p. 55. Curator, Philippa (24 July 2015). "Mary J Newill (1860-1947) Bromsgrove Guild Designer". Research Worcestershire. "Newill and Gaskin". University of Birmingham Morris, Barbara J (2003). Victorian Embroidery: An Authoritative Guide. p. 144. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרי ג'יין ניויל".
בין העולמות

בין העולמות הוא סרט קולנוע ישראלי שעלה לאקרנים בשנת 2017 בכתיבה ובימוי של מיה חטאב, עם מאיה גסנר, יורם טולדנו ומריה זריק בתפקידים הראשיים. העלילה היא על שתי נשים המגיעות מעולמות שונים שנפגשות בבית חולים עם הזמן הן מתקרבות זו לזו אך אחת מהן עושה הכל כדי להסתיר את זהותה האמיתית. רוב העלילה מתרחשת בבית החולים הדסה עין כרם. הסרט הוקרן בפסטיבל הסרטים הבינלאומי חיפה ובפסטיבל הקולנוע בבוסאן, דרום קוריאה. מאיה גסנר זכתה בפרס השחקנית המצטיינת בפסטיבל לקולנוע הישראלי בקרפנטרה, צרפת. אוליאל "אולי" גלבוע (רועי גולן), מאבטח בסניף הביטוח הלאומי בירושלים נפצע קשה בפיגוע דקירה, מוחש לבית החולים הדסה עין כרם, מנותח ונמצא בתרדמת. אולי חזר בשאלה לפני חמש שנים ומאז ניתק הקשר עם משפחתו. אביו מאיר (יורם טולדנו) הוא סופר סת"ם. אמו היא בינה (מאיה גסנר). הם אינם בקשר אתו ורק בתם אסתר (ורוניקה ניקול) שומרת על קשר אתו ללא ידיעתם. בבית הספר למוזיקה במוסררה פגש אולי את אמאל (מריה זריק) הערביה והם התאהבו וגרו ביחד. אמאל רבה עם משפחתה ורק אחיה סמיר (ג'מיל ח'ורי) תומך בה נפשית ואומר שעליה לגלות לבינה את מוצאה אך אמאל חוששת. כעת נפגשות בינה ואמאל בבית החולים. אמאל קוראת לעצמה שרה ואומרת שהיא בתו של חולה בתרדמת שאין לו משפחה. היא מתיידדת עם אדם (אבי דנגור) שמטפל באשתו שנמצאת בתרדמת. מאיר הוא חזק באמונתו. לפי עצת הרב (מנחם צברי) הוא עושה טקס כפרות עם תרנגול מעל מיטת אולי, מגיע לביתו של אולי ובודק את התפילין שלו ורוצה לשנות את שמו בעצת הרב. בינה לא מאמינה בכל זה ומאשימה את מאיר בניתוק עם אולי. היא מתקרבת ל"שרה" והן מבלות שעות ארוכות ליד מיטת אולי, עושות לו מסאז' אך אמאל מפחדת לגלות לה את האמת שהיא ערביה. מאיר מוצא בדירתו של אולי פתק אהבה בחתימתה של אמאל. הוא מגלה זאת לבינה שמשנה את יחסה לאמאל ודורשת ממנה להסתלק. אמאל עוזבת בצער. בינה רואה בטלפון של אולי תמונות רבות של הזוג הצעיר. היא נמלכת בדעתה ומתקשרת לאמאל. אמאל חושבת שאולי מתקשר אבל כשהיא שומעת את קולה של בינה, היא מנתקת. "בין העולמות", במסד הנתונים הקולנועיים IMDb (באנגלית) "בין העולמות", באתר ספר הקולנוע הישראלי "בין העולמות", באתר אידיבי "בין העולמות", במסד הנתונים הקולנועיים KinoPoisk (ברוסית) בין העולמות, במיזם "אישים" לתיעוד היצירה הישראלית קדימון לבין העולמות, באתר יוטיוב בין העולמות, בספר הקולנוע הישראלי בין העולמות, באתר אידיבי ביקורת על בין העולמות, באתר סלונה
שרה פייג'

שרה פייג', באנגלית: Sara Page (1855–1943) הייתה אמנית, דיוקנאות וציירת פיגורטיבית בריטית מהתקופה הוויקטוריאנית והאדוארדית. במהלך חייה הציגה בתערוכות רבות בסלונים פריזאיים ובגלריות בריטיות, כולל האקדמיה המלכותית לאמנויות. שלושה מציוריה נמצאים בגלריה לאמנות וולברהמפטון. שרה פייג' נולדה ב-1855 במוקסלי, סטפורדשייר, הרביעית מתוך תשעה ילדים לסוחר עצים מצליח, סמואל פייג' ושרה פייג', שאביה תומאס וולס (1804–1876) היה עשיר מקומי. סם וולס, פייג', אחיה של שרה, היה כונס נכסים רשמי של וולברהמפטון ועורך דין במידלנדס. שני ההורים מתו בשנות ה-70, והותירו לילדיהם הון ניכר, שעזר להם לחיות באופן עצמאי. בין 1884 ל-1891, פייג' למדה רישום בבית הספר לאמנות בוולברהמפטון, ו לאחר מכן למדה את יצירותיהם של המאסטרים מתקופת הרנסאנס באיטליה. בשנת 1892, לאחר שחזרה מאיטליה, היא הציגה באיגוד האמנים המלכותי ברמינגהם ציור ונציאני מוזהב. שרה פייג' הגיעה לפריז בערך ב-1892 ולמדה אצל ויליאם-אדולף בוגרו, טוני רובר-פלרי וגבריאל פרייר מהאקדמיה ז'וליאן. היא הציגה בתערוכת אגודת הציירים הצרפתית משנת 1893. בסלון פריז ובאקדמיה המלכותית לאמנויות בלונדון. ציוריה מ-1892 עד 1896 כללו דיוקנאות של בני משפחתה המורחבת. בשנים הבאות היא המשיכה לצייר דיוקנאות נשיים, כגון: ביאטריס (1899), תיאודורה (1903), בלונדינה (1914), איזובל (1915, 1916), הנרייט (1935). ב-1897 היא התיישבה בפרבר מגורים עשיר של פריז עם אווירה אמנותית חזקה, וקיימה שם סטודיו משלה. היא לקחה שיעורים נוספים מהאמנים המבוססים והמובילים של הסגנון האקדמי פסקל דגנן-בוורט וגוסטב-קלוד-אטיין קורטואה, שהתגוררו גם הם בשכונה הזאת. הצלחתה הגדולה ביותר הייתה ציור השמן בקנה מידה גדול של אנדרומדה בשנת 1902. בשנת 1904 התגוררה בפריז בשדרת ניל 16, וזוהה כציירת מיניאטורות. הציור ״הרוחץ״, שהוצג ב-1911 וב-1935, דומים לאנדרומדה בסגנון, בקומפוזיציה ובטכניקה. ככאלה, ניתן לראות בהם דוגמאות טובות לסגנון האקדמי הצרפתי של מוריה. משנת 1909 לערך, פייג' למדה אצל ציירת המיניאטורה גבריאל דבילמון-שרדון, נשיאת אגודת ציירי המיניאטורות הצרפתיים. ב-1910 השתתפה בתערוכת המיניאטורות בגלריה ג'ורג' פטיט, כשהיא מציגה תמונה של ילדים הולנדים. יצירותיה המיניאטוריות שהוצגו ב-1921 בגלריה ברונר, זכו לביקורת חיובית בכתב העת לאמנות מודרנית. פייג' חזרה לאנגליה בערך בשנת 1934. את שנותיה האחרונות בילתה עם אחותה אליזבת פייג' בפארקסטון, דורסט, שם נפטרה בשנת 1943. באותה שנה, אחותה אליזבת תרמה לגלריה לאמנות וולברהמפטון דיוקן קטן לזכרה של אחותה הציור "לחישת האביב" ניתן לגלריה ב-1977. מדיה וקבצים בנושא שרה פייג' בוויקישיתוף "Round the Gallery (clipping)". Express and Star Newspaper. January 1928. Memorial at All Saints Church, Moxley Wolverhampton Local Studies. DX-831/4/1 "Artist's Gift to the Art Gallery: The Woverhampton's Collection". Express & Star. WAVE - The Museums, Galleries, and Archives of Wolverhampton. 23 February 1926. Palais des Champs Elysees. Explication des ouvrages de peinture, sculpture, architecture, graveure and lithographue des artistes vivants. Paris. 1893. p. 123. Algernon Graves (1906). The Royal Academy of Arts; a complete dictionary of contributors and their work from its foundation in 1769 to 1904. Vol. 6. London: Henry Graves & Company and George Bell and Sons. p. 39. New York Tribune: 4. 23 January 1910 evue moderne des arts and de la vie. 28 February 1921. "Whisper of Spring". Art UK. Retrieved 21 September 2014.
עונת 2022/2023 בליגת העל בכדורסל נשים

עונת 2022/23 בליגת העל לנשים בכדורסל הייתה העונה ה-66 בליגת הנשים הבכירה בישראל. הליגה החלה באוקטובר 2022 והסתיימה באפריל 2023 כאשר אליצור רמלה זכתה באליפות ה-12 בתולדותיה לאחר שגברה בסדרת הגמר על מכבי בנות אשדוד. 10 קבוצות השתתפו בליגת העל בעונת 2022/23. אליצור תל אביב נשרה לליגה הלאומית בתום העונה הקודמת ואת מקומה תפסה אס"א ירושלים. אמנם הפועל כפר סבא זכתה באליפות הליגה הלאומית, אך היא ויתרה על זכותה לעלות ליגה משיקולים תקציביים ובסופו של דבר מנהלת הליגה העניקה לאס"א ירושלים את הזכות לשחק בליגת העל. בדצמבר 2022 החליף המנהל המקצועי אלי רבי את ראובן במרץ 2023 החליפה המנכל"ית לימור מזרחי את זרצקי בפברואר 2023 הוחלף לוין על-ידי יו"ר הקבוצה גיל סלע בינואר 2023 הוחלף צרילין על-ידי המקדוני מויה טאצ' קבוצות ליגת העל   בנות הרצליה אליצור רמלה הפועל ראשון לציון מכבי אשדוד אליצור חולון אס"א ירושלים מכבי רמת גן הפועל פתח תקווה א.ס. רמת השרון מכבי חיפה בעונה הסדירה התקיימו שני סיבובים כאשר כל קבוצה שיחקה פעמיים נגד יריבותיה, פעם אחת בבית ופעם אחת בחוץ. בתום העונה הסדירה התפלצה הליגה לבית עליון, בו שיחקו ששת הראשונות בתום העונה הסדירה, ובית תחתון בו שיחקו ארבעת האחרונות. כל קבוצה גררה איתה את המאזן מהעונה הסדירה. כך דורגו הקבוצות בתום העונה הסדירה: קבוצות הבית העליון קיימו ביניהן סיבוב ליגה נוסף כאשר כל קבוצה משחקת פעם אחת נגד יריבותיה לבית. הקבוצות שסיימו את העונה הסדירה במקומות 1-3 שיחקו שלושה משחקי בית והקבוצות שסיימו במקומות 4-6 שיחקו שני משחקי בית. ארבעת הראשונות עלו לפלייאוף. אליצור רמלה הקדימה את רמת גן בשל מאזן טוב יותר במשחקים ששוחקו ביניהם במהלך העונה, שני ניצחונות לרמלה לעומת ניצחון אחד של רמת גן. קבוצות הבית התחתון קיימו ביניהן שני סיבובי ליגה נוספים כך שכל קבוצה שיחקה פעמיים נגד יריבותיה לבית. בסיום המשחקים נשרה הקבוצה במקום האחרון לליגה הלאומית. הפועל פתח תקווה הקדימה את בנות הרצליה בשל מאזן טוב יותר במשחקים ששוחקו ביניהם במהלך העונה, שלושה ניצחונות לפתח תקווה לעומת ניצחון אחד להרצליה. הרצליה נשרה לליגה הלאומית. ארבעת הראשונות בבית העליון עלו לחצי גמר הפלייאוף. הראשונה בבית העליון התמודדה מול הרביעית והשנייה מול השלישית. המנצחות בחצי הגמר עלו לסדרת הגמר. בחצי הגמר ובגמר התקיימו סדרות של חמישה משחקים כאשר המדורגת גבוה יותר אירחה את המשחק הראשון, השלישי והחמישי (במידת הצורך) והמודרגת נמוך יותר אירחה את המשחק השני והרביעי (במידת הצורך). אליצור רמלה זכתה באליפות לאחר שגברה על אשדוד בסדרת הגמר. לאחר הפסדים בשני המשחקים הראשונים השוותה אשדוד את הסדרה ל-2-2, אך למרות יתרון הבייתיות הפסידה לרמלה במשחק החמישי. ארבע קבוצות ישראליות השתתפו ביורוקאפ. מכבי בנות אשדוד ואליצור רמלה עלו ישירות לשלב הבתים ואילו אליצור חולון וא.ס. רמת השרון עלו לשלב הבתים לאחר סיבוב מוקדמות. רמת השרון סיימה את שלב הבתים המקום האחרון והודחה. רמלה גברה על אשדוד בסיבוב הראשון של הפלייאוף והודחה בשלב רבע הגמר. חולון הודחה בשלב שמינית הגמר. שי ברק, ליגת העל נפתחת. 6 מחפשות אליפות - חלק א', 20 באוקטובר 2022, באתר ספסל שי ברק, ליגת העל נפתחת - פריוויו חלק ב', 20 באוקטובר 2022, באתר ספסל איתי קאשי, [סופית: אס"א ירושלים תשחק בליגת העל לנשים סופית: אס"א ירושלים תשחק בליגת העל לנשים], באתר ספורט 5, ‏16 באוגוסט, 2022 אתר איגוד הכדורסל בפעם ה-12: אליצור רמלה אלופת המדינה, באתר ערוץ הספורט, 28 באפריל 2023
מעיל (בגד כהונה)

מעיל הוא אחד משמונת בגדי הכהונה שאותם לבש הכהן הגדול במשכן ובבית המקדש. הציוויים על עשיית המעיל ולבישתו מופיעים בתורה, בפרשת תצווה. תיאורו של המעיל בתורה מופיע בפרשת תצוה שבספר שמות, פרק כ"ח, פסוקים ל"א–ל"ה: וְעָשִׂיתָ אֶת מְעִיל הָאֵפוֹד כְּלִיל תְּכֵלֶת. וְהָיָה פִי רֹאשׁוֹ בְּתוֹכוֹ, שָׂפָה יִהְיֶה לְפִיו סָבִיב, מַעֲשֵׂה אֹרֵג כְּפִי תַחְרָא יִהְיֶה לּוֹ, לֹא יִקָּרֵעַ. וְעָשִׂיתָ עַל שׁוּלָיו רִמֹּנֵי תְּכֵלֶת וְאַרְגָּמָן וְתוֹלַעַת שָׁנִי עַל שׁוּלָיו סָבִיב, וּפַעֲמֹנֵי זָהָב בְּתוֹכָם סָבִיב. פַּעֲמֹן זָהָב וְרִמּוֹן, פַּעֲמֹן זָהָב וְרִמּוֹן, עַל שׁוּלֵי הַמְּעִיל סָבִיב. וְהָיָה עַל אַהֲרֹן לְשָׁרֵת, וְנִשְׁמַע קוֹלוֹ בְּבֹאוֹ אֶל הַקֹּדֶשׁ לִפְנֵי ה' וּבְצֵאתוֹ, וְלֹא יָמוּת. בצורת המעיל נחלקו המפרשים: יש אומרים שהוא הקיף את הגוף מסביב ורק לפניו היה פתוח ולא היו לו שרוולים, ויש אומרים שהיה בגד סגור (כמו הכתונת) עם שרוולים. אחרים סוברים שהיה חתיכת בד מלבנית שבאמצעה חור להכניס את הראש כך שהבד השתלשל מלפנים ומאחור עד לכף הרגל אך לא היה מחובר בצדדים. המעיל היה עשוי כולו מבד ארוג צבוע בצבע תכלת. למעלה שפתו היה כפולה כדי שלא יקרע תוך כדי הוצאת או הכנסת ראש הכהן הגדול דרך החור. בשולי המעיל היו פעמונים ורימונים, וכאשר הכהן הגדול היה נכנס למקדש לעבוד, נשמעו הפעמונים. המפרשים נחלקו בכוונת הפסוק: ”וּפַעֲמֹנֵי זָהָב בְּתוֹכָם”. יש מי שאומר שהכוונה שבין כל שני רימונים היה פעמון (רש"י ורמב"ם), ויש מי שאומר שבתוך כל רימון היה פעמון (רמב"ן). על פי הכתוב, מטרת פעמוני המעיל הייתה להודיע על בואו של הכהן הגדול למשכן על ידי צלצול הפעמונים שבתחתית המעיל. הרב יאיר וייץ, המעיל במקרא, באתר ישיבת הר ברכה הרב ירון בן דוד המעיל של הכהן הגדול באתר פורטל הדף היומי עוזי ברוך, פעמון מימי בית שני בעיר דוד, באתר ערוץ 7, 21 ביולי 2011 פרשת תצווה ופעמון הזהב ממעיל הכהן הגדול מאמרים בנושא מעיל, באתר ספריית אסיף רמב"ם הלכות כלי המקדש פרק ט הלכה ג' ורמב"ן שמות כ"ח, ל"א רש"י שמות פרק כ"ח פסוק ד' והראב"ד הלכות כלי המקדש פרק ט' הלכה ד' רלב"ג הלכות כלי המקדש פרק ט הלכה ד'
סלמון במדיח כלים

סלמון במדיח כלים היא מנת דג אמריקאית המתבשלת בחום של מדיח הכלים. עיקר הבישול מתרחש בשלב הייבוש של המדיח. דרך בישול זו איננה מומלצת, ועלולה להביא לאכילת דגים שאינם מבושלים כראוי, להרעלת מזון, לבחילות ולהקאות. חתיכות סלמון מתובלות עטופות היטב בשתי שכבות לפחות של רדיד אלומיניום מוכנסות למדיח כלים. מגדירים את מדיח הכלים לבצע שטיפה וייבוש. הסלמון נצלה, מאודה ונאפה. היתרון בשיטה הוא שהבישול נטול ריח. למדיח כלים אין טמפרטורות מוגדרות כמו כיריים ותנור ולכן יש סיכון שהדג לא יתבשל לגמרי. מקור המנה בארצות הברית, הכנה זו של דגים הודגמה על ידי וינסנט פרייס בשנת 1975 כאשר הופיע ב-The Tonight Show עם ג'וני קרסון. פרייס הציג אותה כ"מנה שכל טיפש יכול להכין". הכנת המנה הוצגה בתוכנית הקנדית The Surreal Gourmet בהנחיית בוב בלומר בשנת 2002. דיווחים על המנה פורסמו על ידי וול סטריט ג'ורנל,‏ NBC,‏‏ BBC,‏ ווג,‏ CHOICE‏ ו-CBS News אשר ראיינו את קים דאגלס על הספר The Black Book of Hollywood Diet Secrets היכן שהמנה מוצגת. מדיה וקבצים בנושא סלמון במדיח כלים בוויקישיתוף מערכת וואלה! אוכל‏, כן, מסתבר שאנשים *באמת* עושים את זה: כך תבשלו אוכל (טעים) בתוך מדיח כלים, באתר וואלה, 20 באוגוסט 2021 טכניקה חדשה לבישול: מדיח הכלים, באתר ‏מאקו‏, 10 בספטמבר 2013 רותם מימון, לבשל נגד הזרם: דג סלמון במדיח, באתר הארץ, 19 בינואר 2015 קים דאגלס מציגה את המנה בתוכנית בוקר ב-CBS News במרץ 2008 (סמוך לסוף הסרטון) Christine Gallary (16 באפריל 2015). "Can You Really Cook Salmon in a Dishwasher?". thekitchn.com. ארכיון מ-18 באפריל 2015. נבדק ב-17 ביולי 2021. 2:36 p.m. Dishwasher cycle is complete. Still no fishy smells. {{cite web}}: (עזרה) Janeway, Kimberly. "Things You Should Never Put in a Dishwasher". Consumer Reports (באנגלית אמריקאית). נבדק ב-2023-04-16. Holloway, Diane E. (2002-08-28). Authors' Famous Recipes and Reflections on Food (באנגלית). iUniverse. p. 114. ISBN 978-0-595-24379-2. אורכב מ-המקור ב-2022-08-04. נבדק ב-3 בנובמבר 2008. {{cite book}}: (עזרה)תחזוקה - ציטוט: date and year (link) סלמון במדיח כלים, בביצוע Vincent Price on Johnny Carson - Cooking Segment, סרטון באתר יוטיוב Blumer, Bob (2014-01-17). "Dishwasher Salmon with a Piquant Dill Sauce Recipe". Food Network. אורכב מ-המקור ב-2014-01-17. נבדק ב-2 בנובמבר 2008. {{cite web}}: (עזרה) "DINNER IN THE DISHWASHER AT ANYSLEY'S LOFT". The Surreal Gourmet. 2008-01-06. אורכב מ-המקור ב-2008-01-06. נבדק ב-3 באוגוסט 2010. {{cite web}}: (עזרה) Daspin, Eileen (3 דצמ' 1999). "A Jaded Cooks Turn To Other Appliances" (באנגלית אמריקאית). The Wall Street Journal. ארכיון מ-2008-09-21. נבדק ב-3 בנובמבר 2008. {{cite web}}: (עזרה) "Healthy meals from your dishwasher?". MSNBC. 9 דצמ' 2003. אורכב מ-המקור ב-2006-08-28. נבדק ב-3 בנובמבר 2008. {{cite web}}: (עזרה) Coombes, Lewis (2008-03-27). "Salmon in a Dishwasher". BBC. אורכב מ-המקור ב-2012-04-15. נבדק ב-2 בנובמבר 2008. {{cite web}}: (עזרה) Ritchie, Ruth (2007-05-16). "Ruth Ritchie's dishwasher salmon with sorrel sauce". Vogue Australia. אורכב מ-המקור ב-2007-05-16. נבדק ב-3 באוגוסט 2010. {{cite web}}: (עזרה) "Can you cook dinner in your dishwasher?". CHOICE (בAustralian English). 2020-06-26. ארכיון מ-2019-02-27. נבדק ב-2021-07-22. "Hollywood's Diet And Fitness Secrets". The Early Show. CBS News. 13 במרץ 2008. אורכב מ-המקור ב-15 מרץ 2008. {{cite news}}: (עזרה)
אדלידיי

אדלידיי או אדלירי (באיסלנדית: Elliðaey או Ellirey) הוא אי קטן מדרום לאיסלנד. האי הוא האי הצפון-מזרחי ביותר של הארכיפלג וסטמאנאאיאר. שטח האי הוא 0.45 קמ"ר (110 אקר או 45 הקטאר). הוא האי השלישי בגודלו בארכיפלג וסטמאנאאיאר. על האי אין אוכלוסייה קבועה של בני אדם. חיים עליו בעיקר תוכיי ים. על האי קיימים שני מבנים. אחד מהם הוא בקתת ציד שנבנתה ב-1953 על ידי אגודת הציד של אדלידיי. השני הוא צריף אחסון ובית מלאכה שנבנה בגבעה שמול בקתת הציד. ברשתות החברתיות, בקתת הציד מכונה לעיתים קרובות "הבית הבודד ביותר בעולם". מדיה וקבצים בנושא אדלידיי בוויקישיתוף Nuttall, Mark, ed. (2012). "Vestmannaeyjar (Westman Islands)". Encyclopedia of the Arctic. Routledge. p. 2126. ISBN 9781136786808. "The Truth Behind Iceland's Most Secluded House". Spot Cool Stuff Travel. 2012-10-23. נבדק ב-2010-08-06. "Bjork or Zombie Hunters? Netizens try to Guess Who Lives in 'World's Loneliest House' in Iceland". Network18 Media. נבדק ב-15 בפברואר 2021. {{cite web}}: (עזרה) "Find out who lives in the only house on this remote island". Earth Porm. נבדק ב-2017-05-30. Liles, Jordan (12 בנובמבר 2021). "The 'World's Loneliest House': Elliðaey's Myths Debunked". Snopes. אורכב מ-המקור ב-12 בנובמבר 2021. נבדק ב-15 בנובמבר 2021. {{cite web}}: (עזרה) "The Story Behind The "World's Loneliest House"". NDTV. 18 בדצמבר 2020. נבדק ב-27 באוקטובר 2022. {{cite web}}: (עזרה)
דירת מיטה

דירת מיטה (בסינית: 牀位寓所 או 籠屋) הוא סוג מגורים שנפוץ בהונג קונג, שגדול מספיק עבור מיטת קומתיים אחת מוקפת בכלוב מתכת. נכון ל-2007, כ-53,200 אנשים חיו בדירות מיטה בהונג קונג. האנשים שחיים בדירות מיטה הם בדרך כלל בעלי הכנסה נמוכה, כולל קשישים, משתמשי סמים ועובדים בעלי כישורים נמוכים או לא מיומנים. על פי המועצה המחוקקת של הונג קונג, האנשים שחיו בדירות מיטה היו אלו שלא זכאים לרווחה סוציאלית, לדירה מסובסדת או לחשמל. רוב האנשים שחיים בדירות מיטה הם גברים. כמו כן, תנאי החיים ובטיחות דירות המיטה הם לרוב גרועים. המונח דירת מיטה בהונג קונג מתייחס לבית המכיל 12 אנשים או יותר השוכרים חללי מיטה בנפרד. ממשלת הונג קונג (אנ') מכירה בסוג מגורים זה, אך מחייבת את בעלי דירות המיטה להגיש בקשה לרישיון מיוחד. דירות המיטה היו פופולריות בהונג קונג במהלך שנות ה-50 וה-60 של המאה ה-20, וזאת בעקבות הגירה של סינים כתוצאה ממלחמת האזרחים הסינית, וכן העלייה בשיעורי הילודה בהונג קונג. בניסיון להתמודד עם הביקוש לדיור, ממשלת הונג קונג (אנ') החלה לבנות מבני דיור ציבורי. עם זאת, היא לא יכלה לטפל בנטל הנוסף של מהגרי עבודה סינים על שוק הדיור בהונג קונג. כמו כן, לא הייתה לממשלה מדיניות דיור או הגנה על עבודה באותה תקופה. לפיכך, דירות המיטה נהיו פופולריים בקרב מהגרי העבודה מאחר שדמי השכירות של דירות אלו היו נמוכים. כיום, אנשים עדיין גרים בדירות מיטה בהונג קונג וזאת בעקבות מערכת הניקוד לדיור ציבורי והורדת מכסות הדיור הציבורי בהונג קונג. כמו כן, על פי חוק יסוד הונג קונג, מהגרים להונג קונג חייבים להמתין שבע שנים עד שיהו תושבי קבע הונג קונג. כתוצאה מכך, מהגרים עניים נאלצים לעיתים קרובות לגור בדירות מיטה עד שהם מקבלים תושבות קבע. מלון כמוסות דירה מפוצלת Living in a cage in Hong Kong by Eunice Yoon, סרטון באתר יוטיוב Squalid Living Conditions Of Hong Kong's Poor Population by SBS Australia, סרטון באתר יוטיוב דירות מיטה בהונג קונג, פליקר Haas, Benjamin (29 באוגוסט 2017). "My week in Lucky House: the horror of Hong Kong's coffin homes". The Guardian. נבדק ב-26 בנובמבר 2017. {{cite news}}: (עזרה) Scimecca, Alex (2 בנובמבר 2017). "Inside Hong Kong's 50 Sq. Ft. 'Coffin Cubicle' Homes". Fortune Magazine. נבדק ב-26 בנובמבר 2017. {{cite news}}: (עזרה) 热窝: 香港住院屋权报告 [Hot Kiln: Hong Kong Inpatients] (בסינית). 进一步多媒体有限公司. Hong Kong People's Council on Housing Policy. 2000. ISBN 978-9628326310. OCLC 952572361. "Social Indicators of Hong Kong: Number of persons living in cage housing". נבדק ב-2013-03-31. 隔牆有耳：籠屋體驗 高材生抑鬱 [The wall has ears: the cage house experiences the depression of the top students]. Apple Daily (בסינית). 2011-09-16. אורכב מהמקור ב-2014-02-23. נבדק ב-2021-12-18.{{cite news}}: תחזוקה - ציטוט: unfit URL (link) 籠屋、板房及套房 租住問題研究報告 [Kagoya, Itabo and Kobo Research report on the problem of living] (PDF) (Report) (בסינית). Hong Kong Community Organization. 2 מרץ 2008. CB(1)971/07-08(01). נבדק ב-18 דצמבר 2021. "Bedspace Apartments Ordinance". "Bedspace Apartments Ordinance" (PDF). Hong Kong Annual Report. 1962. Population. p. 36. (2008) Society for Community Organization. What is a "Caged Home"? (אורכב 28.07.2018 בארכיון Wayback Machine)
עודד זימן

עודד זימן הוא קצין בצה"ל בדרגת אלוף-משנה, המשמש מפקד חטיבה 55 ובמקביל מפקד בא"פ לכיש. קודם לכן שימש מפקד בא"ח צנחנים ומפקד סיירת צנחנים. עם גיוסו לצה"ל בשנת 2003, התנדב זימן לצנחנים והתקבל לפלחה"ן צנחנים. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. בשנת 2008 היה סגן מפקד הפלחה"ן במבצע עופרת יצוקה. בשנים 2013-2011 פיקד על פלחה"ן צנחנים. בהמשך לקח חלק במבצע צוק איתן ושימש כקצין האג"ם של חטיבת הצנחנים. בשנת 2019 מונה למפקד סיירת צנחנים. תחת פיקודו הגדוד הוסב ממתכונת גדס"ר לסיירת. בהמשך מונה למפקד בא"ח צנחנים בין השנים 2021–2023. ב-2023 הועלה לדרגת אל"ם ומונה למפקד חטיבה 55. יואב זיתון, גרמניה, תיעוד מיוחד | עם הצנחנים הישראלים בגרמניה: "נלחם ביערות כמו סבא שלי", באתר ynet, 25 באפריל 2019. גל פרל פינקל, נצראללה חושב שלישראל אין את הנחישות לפתוח במערכה קרקעית, לא בטוח שהוא טועה, הבלוג על הכוונת, ‏ 27 באפריל-2019. גדעון לוי, כשחיילים ישראלים וחיילים גרמנים שוכבים יחד בשוחות של בוואריה, באתר הארץ, 23 באפריל 2019. סמל אור ישראלוב הובא למנוחות, אמו לחבריו: "צה"ל לקח לי את הבן - כולכם ילדי", באתר ynet, 27 ביוני 2023. מפקד חדש לעוצבת ׳חוד החנית׳, באתר צה"ל, 1 באוגוסט 2023. ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
נבחרת סרביה בכדורסל 3x3

נבחרת סרביה בכדורסל 3x3 היא הנבחרת הלאומית המייצגת את סרביה בתחרויות כדורסל 3x3 בין-לאומיות. לזכות הנבחרת, שמנוהלת על ידי פדרציית הכדורסל של סרביה, שש אליפויות עולם (ומדליית כסף), ארבע אליפויות אירופה (ומדליית כסף) ומדליית ארד אולימפית מטורניר הכדורסל 3x3 באולימפיאדת טוקיו (2020). נבחרת סרביה בכדורסל אתר האינטרנט הרשמי של נבחרת סרביה בכדורסל 3x3 "Serbia – 2016 FIBA 3x3 World Championships 2016". "Serbia – FIBA 3x3 World Cup 2017". 2014 FIBA 3x3 European Championships, פיב"א Serbia - 2016 FIBA 3x3 European Championships 2016, פיב"א Serbia - FIBA 3x3 Europe Cup 2017 2017, פיב"א
UPN

UPN (ראשי תיבות באנגלית: United Paramount Network – "רשת פרמאונט המאוחדת") הייתה רשת שידור אמריקנית שנוסדה בתאריך 16 בינואר 1995 והייתה בבעלות חברת CBS. הרשת כיוונה לקהל צעיר, נוער ומבוגרים-צעירים, והתחרתה עם רשת קטנה נוספת, The WB. UPN נחשבה לקטנה יותר מ The WB וזכתה לרייטינג נמוך יותר. כ-80% מתכניה כוונו לקהל האפרו-אמריקני, ביניהן הסדרות כולם שונאים את כריס, מלקולם ואדי, אזור הדמדומים (בגרסה המחודשת המנחה היה אפרו-אמריקאי), מואישה, כולנו, חברות והטופ מודל הבאה, בהנחייתה של דוגמנית-העל השחורה טיירה בנקס. הסדרות היחידות שזכו לקהל רחב היו סדרת המדע הבדיוני מסע בין כוכבים: וויאג'ר, קומדיית המצבים חברות, דרמת הנעורים ורוניקה מארס ותוכנית הריאליטי הטופ מודל הבאה. ב-14 בינואר 2006 חברת CBS (בעלת UPN) וחברת האחים וורנר הודיעו על הקמת ערוץ חדש בשם The CW. ערוץ זה מציג מאז תוכניות וסדרות השייכות לשני הערוצים The WB ו-UPN. הרשת הפסיקה את שידוריה ב-15 בספטמבר 2006, לקראת פתיחת רשת The CW. חלק מהתחנות המקומיות ששידרו את הערוץ עברו לשדר את הרשת החדשה MyNetworkTV. שבעה ימים ורוניקה מארס כולם שונאים את כריס הטופ מודל הבאה באפי ציידת הערפדים (עברה מ-The WB) מסע בין כוכבים: וויאג'ר מסע בין כוכבים: אנטרפרייז מואישה XFL דילברט WWE SmackDown אזור הדמדומים הסנטינל קווין היל "הטופ מודל הבאה" (עד היום) "ורוניקה מארס" (עד 2007) "כולנו" (עד 2007) "חברות" (עד 2008) "כולם שונאים את כריס" (עד 2009) "WWE SmackDown" (עד 2008) The CW The WB מדיה וקבצים בנושא UPN בוויקישיתוף אתר האינטרנט הרשמי של UPN (באנגלית) UPN, במסד הנתונים הקולנועיים IMDb (באנגלית)
יעקב וייס (פירושונים)

האם התכוונתם ל... יעקב וייס – לוחם באצ"ל, נהרג על ידי הבריטים והיה אחד משנים עשר עולי הגרדום הרב יעקב יוסף וייס – האדמו"ר מחסידות ספינקה הרב יצחק יעקב וייס – גאב"ד בד"ץ העדה החרדית, ומחבר הספר מנחת יצחק